Ontspanne oor jou kleredrag, ernstig oor gestremdheid - Die Kwêvoël
Terence Bridgett & Bobby van Jaarsveld is deel van die reklamespan vir Loslitdag.
Loslit Dag is 'n jaarlikse gebeurtenis, wat nou 'n duidelike gunsteling op die kalender van korporatiewe Suid-Afrika geword het,waar mense aangemoedig word om op enige manier buiten hulle gewone klere aan te trek ter ondersteuning van die regte van persone met gestremdhede. Die Loslit Dag-plakker is al wat nodig is en word gedra as die finale bykomstigheid tot jou uitrusting. Die plakker is nog steeds net R10, en jy kan die plakker by Absa, Game, Dion Wired, Edgars, Jet, CNA of een van die deelnemende Loslit Dag-NGO's of direk by Loslit Dag se nasionale kantoor kry.
Moet nooit die trefkrag van 'n lawwe uitrusting en R10 onderskat nie. Komaan, wees deel hiervan!
Stuur jou Loslitdag-foto aan estie@kwevoel.co.za vir plasing in 9 September 2011 se uitgawe van Die Kwêvoël, die beste foto staan 'n kans om 'n prys los te slaan. Al die foto's sal op Die Kwêvoël se Facebookblad geplaas word by www.facebook.com/kwevoel.